הפיקוח על הבנקים מפשט את תהליך פתיחת חשבון מקוון.
בעקבות ההתקדמות הטכנולוגית בנושא זיהוי חזותי מרחוק, ולנוכח הרצון לפשט את תהליך פתיחת חשבון מקוון ככל שניתן יצא הפיקוח על הבנקים בהוראה חדשה לפיה ניתן עתה לפתוח חשבון בנק ראשון מרחוק.
מתן אפשרות לפתוח חשבון מקוון גם למי שאין ברשותו חשבון בנק.
הבנק יעמיד אפשרות להשתמש באמצעי זיהוי חזותיים לצורך פתיחת החשבון.
בוטל הצורך בביצוע העברה בנקאית מ/אל חשבון בנק קיים כתנאי לפתיחת חשבון מקוון.
ביטול הצורך בהעברה בנקאית בתהליך פתיחת חשבון הלוואה הנפתח באופן מקוון, וזאת בהלוואות עד לסכום של 50,000 ש"ח.
פתיחת חשבון מקוון ראשון תתאפשר מעתה גם עבור קטין שמלאו לו 16 שנה.
תהליך פתיחת חשבון לקטין, לרבות זיהוי ואימות הקטין, ייעשה מרחוק תוך אינטראקציה חזותית בזמן אמת עם נציג התאגיד הבנקאי.
התאגיד הבנקאי מחויב לתת הסבר חזותי לקטין על אופן ניהול חשבון' בדגש על המאפיינים המיוחדים של חשבון קטין וזאת בדומה למה שמתאפשר כיום לקטין המבקש לפתוח חשבון בסניף. באופן הזה, יוכל הקטין לקבל מענה מיידי לשאלות המתעוררות אצלו בקשר לחשבון, תהליך פתיחתו וניהולו.
בנוסף להסבר החזותי אותו ייתן הבנק לקטין' מחויב הבנק למסור דף מידע לקטין אשר בו מפורטים חובותיו וזכויותיו וvכולל פירוט מלא של העמלות והחיובים האחרים בהם עלול החשבון להיות מחויב.
כיום, נדרש נציג הקטין לחתום בסניף על אישור בכתב במידה והוא מעוניין לאפשר לקטין הנפקה של כרטיס אשראי ואפשרות למשיכת יתר בחשבון הקטין. על מנת לתת לקטין המבקש לפתוח חשבון באופן מקוון את אותן האפשרויות, יוכל נציג הקטין להזדהות לצורך מתן הסכמה שכזאת גם באופן מקוון.